CELEX: C2006/281/66
Language: hu
Date: 2006-11-18 00:00:00
Title: T-250/06. P. sz. ügy: A Közszolgálati Törvényszéknek az F-87/05. sz., Ott és társai kontra Bizottság ügyben 2006. június 30-án hozott végzése ellen Martial Ott és társai által 2006. szeptember 11-én benyújtott fellebbezés

18.11.2006   
            
            
               HU
            
            
               Az Európai Unió Hivatalos Lapja
            
            
               C 281/38
            
         A Közszolgálati Törvényszéknek az F-87/05. sz., Ott és társai kontra Bizottság ügyben 2006. június 30-án hozott végzése ellen Martial Ott és társai által 2006. szeptember 11-én benyújtott fellebbezés
   (T-250/06. P. sz. ügy)
   (2006/C 281/66)
   Az eljárás nyelve: francia
   Felek
   
      Fellebbező: Martial Ott (Oberanven, Luxemburg), Fernando Lopez Tola (Luxembourg, Luxemburg) és Francis Weiler (Itzig, Luxemburg) (képviselő: F. Frabetti ügyvéd)
   
      Másik fél az eljárásban: Európai Közösségek Bizottsága
   A fellebbező kérelmei
   A fellebbezők azt kérik, hogy az Elsőfokú Bíróság:
   
               —
            
            
               helyezze hatályon kívül a Közszolgálati Törvényszék által az F-87/05. sz. ügyben 2006. június 30-án hozott végzést;
            
         
               —
            
            
               határozzon a költségekről, készkiadásokról és díjakról, és a Bizottságot kötelezze azok viselésére.
            
         Jogalapok és fontosabb érvek
   Fellebbezésükben a fellebbezők előadják, hogy az Elsőfokú Bíróság eljárási szabálysértéseket követett el, amikor mint nyilvánvalóan elfogadhatatlant elutasította keresetüknek F. Weilert érintő részét. Egyebekben a fellebbezők előadják, hogy az Elsőfokú Bíróság az Európai Közösségek tisztviselői személyzeti szabályzata 45. cikkének megsértésére, az általános végrehajtási szabályok 45. cikkének megsértésére, a hátrányos megkülönböztetés tilalma elvének megsértésére, illetve nyilvánvaló mérlegelési hibára vonatkozó jogalapok érdemi vizsgálata során eljárási szabálysértéseket követett el.